21 नवम्बर को वर्ल्ड हेलो डे मनाया जायेगा. हम में से बहुत कम लोगों को ही इसके बारे में पता होगा और शायद यही वजह रही कि भारत में इसकी न के बराबर चर्चा थी. इसे मनाए जाने का उद्देश्य लोगों को बातचीत करने के लिए प्रेरित करना है ताकि वे सीखें कि हर समस्या का हल बातचीत से हो सकता है. और यूं ही की गई बातचीत भी दिल का बोझ हल्का करने का सबसे अच्छा जरिया बन सकती है. यह दिन मनाने की बुनियादी रस्म है कि लोग अपने आसपास कम से कम दस लोगों को ‘हेलो’ कहें. वर्ल्ड हेलो डे सन 1973 में शुरू हुआ था. यह दिवस अब 180 देशों में मनाया जाता है. हालांकि इसकी लोकप्रियता ऐसी नहीं है कि यह सामान्य ज्ञान का सवाल भी बन सके.